ഗോവയിലെ പള്ളികളും കോൺവെന്റുകളും

1961 വരെ നിലനിന്ന ഇന്ത്യയിലെ പോർച്ചുഗീസ് ഭരണത്തിന്റെ ശേഷിപ്പുകളാണ് ഗോവയിലെ പള്ളികളും കോൺവെന്റുകളും. പോർച്ചുഗീസുകാർ ഇന്ത്യയിലെ തലസ്ഥാനമായി കണക്കാക്കിയിരുന്ന ഗോവയിൽ പേർട്ടുഗീസ് ഭരണകാലത്ത് ഒട്ടേറെ പള്ളികളും മറ്റും നിർമിച്ചിരുന്നെങ്കിലും ഇവയിൽ ഭൂരിഭാഗവും കാലക്രമത്തിൽ ഇല്ലാതായി. ശേഷിക്കുന്നവയാണ് പൈതൃക സ്മാരകങ്ങളായി സംരക്ഷിക്കപ്പെടുന്നത്. യൂറോപ്യൻ വാസ്തുശിൽപകലയുടെയും പെയിന്റിങ്ങുകളുടെയും മാതൃകകളാണ് ഗോവയിലെ പള്ളികളും കോൺവെന്റുകളിലും കാണാവുന്നത്. 1986 ൽ ഇവ ലോകപൈതൃക പട്ടികയുടെ ഭാഗമായി.